cyanic-selkie/wikianc huggingface dataset:
Liu Hui
Liu Hui (forenklet kinesisk: 刘徽, Tradisjonell kinesisk: 劉徽, pinyin: Liú Huī, født omkring 220) var en matematiker i oldtidens Kina. Han var født i staten Cao Wei i de tre rikers tid. I 263 skrev og utga han en boken Jiu Zhang Suanshu, en kommentar til det ærverdige verket Ni kapitler om den matematiske kunst (九章算术,) som presenterte løsninger og bevis på matematiske problemer.
Forbundsminister (Tyskland)
Utnevning
Forbundsministrene blir utnevnt av Tysklands president etter forslag fra kansleren. Ministrene blir ved tiltredelse tatt i ed i Forbundsdagen på den tyske grunnloven, Grundgesetz. De kan være medlemmer av Forbundsdagen, men det er intet vilkår. De kan i sin tjenestetid ikke utøve noe annet yrke. Ministrenes tjenestetid avsluttes etter forslag fra kansleren og ved kanslerens egen fratreden.
Liu Hui
Til hans viktigere prestasjoner er
Forbundsminister (Tyskland)
Godtgjørelse
En forbundsminister har en godtgjørelse på ca 15 000 euro per måned (2011) og oppnår pensjon etter fire års tjenestetid, herunder som statssekretær eller statsminister.
Liu Hui
Han besøkte trolig Luoyang og målte solens skygge.
Forbundsminister (Tyskland)
Tittel
Elisabeth Schwarzhaupt var den første kvinne som forbundsminister i Tyskland etter den andre verdenskrigen.
Beth Storry
Beth Storry (født 24. april 1978) er en britisk landhockeyspiller. Hun representerte landet sitt under Sommer-OL 2012 i London, der hun tok bronse med det britiske landslaget.
Esra Gümüş
Esra Gümüş (født 2. oktober 1982) er en tyrkisk volleyballspiller. Hun representerte landet sitt under Sommer-OL 2012 i London, der laget hennes røk ut i gruppespillet.
Camilla Åseng
Camilla Åseng (født 31. mars 1987 i Bodø) er en norsk arkitekt og tidligere fotballspiller.
Hun startet karrieren i Grand Bodø og scoret mange mål som angreps- og kantspiller. I 2006 dro hun til toppserielaget Trondheims-Ørn, der hun ble forsvarer.
Åseng har spilt mange kamper for aldersbestemte landslag. Hun fikk sin debut for det norske U23-landslaget da hun kom inn i en treningskamp mot Tyskland den 26. juni 2007.
VM i slalåm-padling 1991
VM i slalåm-padling 1991 (verdensmesterskapet i slalåm-padling) ble arrangert i Tacen i Jugoslavia i 1991.
Bennett County
Bennett County er et fylke i den amerikanske delstaten Sør-Dakota.
Historie
Fylket ble opprettet 3. juni 1909 fra de forhenværende fylkene Lugenbeel, Shannon, Washabaugh og Washington og fikk fulle rettigheter (organisert) 27. april 1912.
Nattravner
Nattravner eller nattravnfamilien (Caprimulgidae) er en familie med moderne fugler i ordenen Caprimulgiformes (nattravnfugler). Familien består av 98 arter (228 taxa), fordelt i to underfamilier med til sammen 19 slekter. Kun en art finnes i Norge, vanlig nattravn (Caprimulgus europaeus).
Utbredelse
Natthaukene er endemiske for Amerika, men typiske nattravner har generelt en kosmopolitisk utbredelse, med unntak for polområdene.
Beskrivelse
Nattravner er stort sett nattaktive fugler som livnærer seg av større, flyvende insekter som fanges i flukt. Artene har som regel usedvanlig god kamuflasje i sitt habitat. Fjærdrakten mimerer typisk bergarter, løv og bark. Særtrekk er store munner og korte nebb. De fleste artene har dessuten korte lemmer og små føtter med tre tær som vender framover. Baktåen er svært kort og den midtre framtåen lang i forhold til de to andre. Mellom framtærne vokser det en hinne fram mot første ledd på hver tå. Vingene er lange og spisse, mens stjerten, som består av 10 halefjær, er avrundet. Typiske nattravner skiller seg fra natthaukene gjennom å ha et noe lengre nebb og en mykere fjærdrakt.
Underfamilier og slekter
Slektene under er i henhold til Handbook of the Birds of the World Alive.
Nils Petter Nyrén
Nils Petter Nyrén (født 16. oktober 1947 i Oslo, død 2. oktober 2022 i Oslo) var en norsk gitarist.
Etter en tid til sjøs utdannet han seg til kjemigraf, samtidig som han ble med i hovedstadens unge jazz- og bluesmiljø. Som mye brukt studiomusiker er han å finne på debutalbumet til Finn Kalvik (Tusenfryd Og Grå Hverdag, 1971), Per Elvis Granberg (Rock'n'roll fever, 1972), Øystein Sunde (På sangens vinger, 1976), Alf Cranner (Vindkast, 1977; Sanger om fravær og nærvær 1989), Ketil Bjørnstad (Leve Patagonia, 1978), Laila Dalseth (Glad there is you, 1978), Ole Paus (Bjørnstad/Paus/Hamsun, 1982), Jan Lie (Janlies glasshus, 1986), Sigmund Groven (Color slides, 1986), diverse artister (Våre beste barnesanger, 1987), Håkon Banken (Takk for livet, 2000).
Han medvirket i The Country Team, Club 7-bandet, i Kjell Karlsens orkester, i Einar Schankes band, Geir Wentzel band, i Radiostorbandet, han spilte med Earl Wilson/Paul Weeden, samt hadde egen kvartett ved Kongsberg Jazzfestival og Moldejazz (1976) med blant andre Finn Sletten på trommer.
Et hjerneslag i 1997 satte ham tilbake, og han begynte med malerkunst (tre separatustillinger). Han spiller nå gitar med motsatt hand og hadde sin første konsert i samarbeid med Geir Grønnestad (2005) og utgivelse (2008).
Hans far var skuespilleren William Nyrén (1920–91), og han var fetter til gitaristen Sven Lundestad. Han fikk to barn; en sønn og en datter.
The Lost Bridegroom
The Lost Bridegroom er en amerikansk stumfilm fra 1916, regissert av James Kirkwood.
Handling
Historien følger en mann som lider av afasi etter å ha blitt slått i hodet.
Men han blir tvunget til å rane hjemmet til hansegen forlovede.
Anže Šetina
Han representerte Slovenia under Vinter-OL 2010 i Vancouver, hvor han ble nummer 21.
Ilam
Ilam (Îlam, ئیلام) (også romanisert som Īlām og Elām) er en by i og hovedstaden til den iranske provinsen med samme navn. Den er den tredje største kurdiske byen i Iran. Ifølge folketellingen i 2006 var det 155 289 innbyggere i byen fordelt på 34 549 familier.
Patrick Antaki
Patrick Antaki (født 6. mai 1964) er en libanesisk skeletonkjører.
Han representerte Libanon under Vinter-OL 2006 i Torino, hvor han ble nummer 27.
Kathalin Czifra
Kathalin Czifra (født 29. desember 1972 i Budapest) er en ungarsk tidligere skiskytter.
Hun representerte Ungarn under Vinter-OL 1992.
Sarah Thomas
Sarah Thomas (født 12. januar 1981) er en britisk landhockeyspiller. Hun representerte landet sitt under Sommer-OL 2012 i London, der hun tok bronse med det britiske landslaget.
The Lottery Man (1916)
The Lottery Man er en amerikansk stumfilm fra 1916, regissert av Leopold Wharton og Theodore Wharton.
Handling
Historien følger en ung mann, som foreslår et lotteri - med seg selv som første premie - i håp om å finne en passende kvinne han kan gifte seg med.
Imidlertid finner mannen seg veldig forelsket i en annen kvinne, enn vinneren av konkurransen.
Vitenskapsåret 1756
Vitenskapsåret 1756 er en oversikt over hendelser, prisvinnere, fødte og avdøde personer med tilknytning til vitenskap i 1756.
Lord Loveland Discovers America
Lord Loveland Discovers America er en amerikansk stumfilm fra 1916, regissert av Arthur Maude.
Handling
Lord Loveland i England blir omringet av sine kreditorer, og rådfører seg med moren om hva han burde gjøre. Han blir rådet til å reise til Amerika, og gifte seg med en velstående arving i håp om å få tilgang til mer penger. Han planlegger å seile på et bestemt skip, men i aller siste øyeblikk forandrer han disse planene. Han velger å reise med et annet fartøy, men uten å informere sine slektninger om forandringene.
På New Yorks dyreste hotell oppdager lord Loveland at han bare har 40 cent i lommen. Han går til banken, men blir anklaget for å være en falsk lord. Han vender tilbake til hotellet sitt, hvor han oppdager at han ikke lenger har noen kreditt. Loveland blir derfor kastet ut fra hotellet, men bagasjen hans blir holdt - i stedet for regningene han allerede har utviklet ved hotellet. Han står derfor helt alene i en ukjent verden. Han besøker en venn for å be om hjelp, men vennen tror ikke at han er den ekte lord Loveland.
Golden League (friidrett)
Golden League var en årlig serie med friidrettskonkurranser organisert av det internasjonale friidrettsforbundet som løp fra 1999 til 2009. Serien ble erstattet av Diamond League fra sesongen 2010.
Serien ble etablert for å profilere de viktigste friidrettsstevnene. Utøvere (i utvalgte øvelser) som vant sin øvelse i alle seks stevnene delte på en jackpot på 1 million dollar.
Historie
Den første Golden League-sesongen var i 1998, og besto av følgende stevner: Bislett Games (Oslo), Golden Gala (Roma), Herculis (Monaco), Weltklasse Zürich (Zürich), Memorial van Damme (Brussel) og ISTAF (Berlin).
I 1999 ble Meeting Gaz de France i Paris lagt til.
I 2000 og 2001 ble potten på 1 million dollar redusert til 50 kg gullbarrer, og utøverne måtte bare vinne 5 av 7 stevner for å være med å dele jackpotten.
I 2003 gikk man tilbake til 1 million dollar som premie, og stevnet i Monaco ble kuttet ut fordi det ble gjort om til verdenscupfinale.
I 2004 ble Bislett Games midlertidig flyttet fra Oslo til Bergen på grunn av ombygningen av Bislett stadion.
I 2006 ble fordelingen av jackpotten endret slik at alle som vant fem av seks stevner delte halve potten, og resten av potten ble delt mellom de som vant alle stevnene.
I 2007 ble jackpotten delt mellom de som vinner alle seks stevnene. Hvis ingen vant alle, blir 500 000 dollar delt mellom de som vant fem stevner
I 2008 endret serien navn fra IAAF Golden League til ÅF Golden League, etter at IAAF inngikk en toårs avtale med det svenske konsulentselskapet ÅF.
Øvelser
Hvilke øvelser som inngikk i Golden League varierte fra år til år. I 2007 var øvelsene:
Thomas Dennerby
Thomas Dennerby, født 13. august 1959 i Enskede, er svensk landslagstrener for Sveriges damelandslag i fotball. Dennerby ble assisterende landslagstrener i januar 2005 og tok over som hovedansvarlig etter Marika Domanski Lyfors i juli samme år.
Karriere som spiller
Som aktiv spilte Dennerby for Hammarby IF og Spårvägens FF i tillegg til syv U21-landskamper og flere juniorlandskamper.
Karriere som trener
Som trener har han vunnet Damallsvenskan med Djurgården/Älvsjö i 2003 og 2004, og Allsvenskan en gang, som assisterende trener for Hammarby IF 2001.
Annet
Dennerby har også jobbet som kriminalinspektør hos Rikskriminalpolisen.
Liste over norske statlige selskaper
Liste over norske statlige selskaper hvor den norske stat har direkte eierskap, som forvaltes direkte av departementene. Listen består av 71 selskaper per 31. mars 2013, og selskaper hvor eierskapet blir forvaltet av underliggende etater er utelatt.
1 Selskaper som ikke er omtalt i eierberetningen.
Spontangjæret øl
Spontangjæret øl er øl som er gjæret ved gjær som finnes naturlig i bryggeriets miljø (villgjær). Ølet er dermed ikke tilsatt gjær. Belgisk lambic er et vanlig spontangjæret øl.
Åndsverkloven
Åndsverkloven (fullt navn lov om opphavsrett til åndsverk m.v., forkortet åvl.) av 15. juni 2018 er den sentrale norske loven innenfor rettsområdet opphavsrett. Den nye åndsverksloven trådte i kraft 1. juli 2018.
Para-EM i friidrett 2021 – Kulestøt menn
Kulestøt for menn under Para-EM i friidrett 2021 i Bydgoszcz ble arrangert fra 2. til 5. juni 2021.
Åndsverkloven
Loven gir opphavspersonen eierskap til sine verk, og forbyr uautorisert kopiering av andres åndsverk.
I tillegg til egentlig opphavsrett regulerer loven også de såkalte nærstående rettighetene, det vil si rettigheter som er nært relatert til opphavsrett. Viktige rettigheter innen denne gruppen er blant annet katalogvernet (inkludert databasevern), rettigheter til pressemeldinger, sitatrett og fotografirett.
Åndsverkloven av 1930
Åndsverkloven av 1930 (lov om åndsverker av 6. juni 1930) samlet reglene om alle typer åndsverk i en og samme lov. Loven bygget i hovedsak på et forslag fra en komité ledet av Ragnar Knoph som avga sin innstiling i 1925 og øvrige forarbeider var Ot.prp. nr. 19 (1927), Ot.prp. nr. 22 (1930), Innst. O. XXV (1930), Ot.forh. (1930) s. 973 flg. og Lt.forh. (1930) s. 325 flg..
Åndsverkloven av 1930 ble opphevet da lov av 12. mai 1961 nr. 2 om opphavsrett til åndsverk m.v. (åndsverkloven) trådte i kraft.
Åndsverkloven av 1961
Åndsverkloven av 1961 (lov 12. mai 1961 nr. 2 om opphavsrett til åndsverk m.v.) ble utformet i et nordisk lovsamarbeid og ble endret en rekke ganger. På 1980-tallet avga Opphavsrettsutvalget seks delinnstillinger som førte til endringer og etter 1989 ble ni EU-direktiver blitt gjennomført med endringer i åndsverkloven av 1961. Åndsverkloven av 1961 ble vedtatt opphevet 15. juni 2018 og avløst av åndsverkloven av 2018 som trådte i kraft 1. juli 2018.
«MP3-loven»
«MP3-loven» var et kallenavn på åndsverkloven som oppstod i 2005 i forbindelse med implementering av EUs opphavsrettsdirektiv. Navnet oppstod på grunn av forslag til ny paragraf 53b som omhandlet digital rettighetsbeskyttelse (DRM). Hele lovforslaget fikk kallenavnet «MP3-loven» og førte til en voldsom diskusjon.
Åndsverkloven 2018
15. juni 2018 ble åndsverkloven av 2018 (lov om opphavsrett til åndsverk m.v.) vedtatt. Loven videreførte hovedprinsippene i åndsverkloven av 1961 og i tillegg gjorde den materielle endringer samt at oppbyggingen av lovteksten ble endret for å gjøre den mer tilgjengellig for alle.
Kjempene på Dovrefjell (album)
Kjempene på Dovrefjell er det andre albumet til folkrockgruppen Folque. Albumet ble spilt inn mellom 11. og 15. august, i 1975, i Rosenborg Studios, med Øystein Sunde som produsent. Albumet ble utgitt samme år. Illustrasjoner er gjort av Livi Due.
Rytmegruppen med Lars Helljesen (gitar), Morten Jacobsen (trommer). og Trond Øverland (bass) ga musikken et drivende grunnlag, og med solister som Lisa Helljesen og Trond Villa resulterte dette i noen av det ypperste inne norsk folkrock. Selv regnet gruppa «Heming og Harald kongjen» som det beste sporet på plata.
I 1999 ble albumet remastret og gjenutgitt av Pan Records.
Neriman Özsoy
Neriman Özsoy (født 7. juli 1988) er en tyrkisk volleyballspiller. Hun representerte landet sitt under Sommer-OL 2012 i London, der laget hennes røk ut i gruppespillet.
Kara-Darja
Kara-Darja eller Qaradarjo (russisk: Kapaдарья) er ei elv i Sentral-Asia. Den er 180 km lang, med et nedbørfelt på 30 100 km². Middelvannføringen nær munningen er på 121 m³/s. Den har sitt utspring i Alajfjellene i Kirgisistan, og renner ned i Ferganadalen og inn i Usbekistan. I Ferganadalen blr elva benyttet til irrigasjon. I Ferganadalen danner samløpet med elva Naryn elva Syr-Darja. Det er flere demninger langs elva.
Almedalsuken
Almedalsuken (svensk Almedalsveckan, også kalt politikerveckan) gjennomføres årlig i Visby på Gotland, der representanter for de politiske partiene i Sverige samler seg og diskuterer politikk. Tidligere ble Almedalsuken avholdt den første hele uken i juli, men fra og med 2009 er den flyttet til uke 27. Intresseorganisasjoner og firma arrangerer også seminarer gjennom uken. Region Gotland samordner arrangementet.
Almedalsuka i Sverige har inspirert til Arendalsuka i Norge.
Historie
Bakgrunnen for Almedalsuken er de talene som Olof Palme holdt hver sommer i parken Almedalen i Visby. Tradisjonen begynte med et improvisert møte som den daværende utdanningsministeren hadde i parken den 25. juli 1968 sammen med Krister Wickman. Palme talte da fra en lastebil ved Kruttornet ved Almedalen. 1981 var første gang som samtlige partiledere var til stede.
På midten av 1980-tallet minsket interessen for Almedalsuken. Den dramatiske sommeren 1986, etter mordet på Olof Palme, var det bare Miljöpartiet og Vpk som var til stede. Mange anså at politiske taler i Almedalen var altfor mye koblet til Palmes person. Ingvar Carlsson – som tiltrådte som statsminister etter Palmes død – oppgir at han i flere år etter mordet av respekt for Olof Palme valgte å tale på andre steder i Visby i stedet. Han begynte å tale i Almedalen i begynnelsen av 1990-tallet etter å ha blitt overbevist av Olof Palmes enke Lisbet Palme.
På 2000-tallet har Almedalsuken vokst kraftig. Fra å ha omfattet partiledertalen og en handfull seminarer i 1982 omfattet Almedalsuken i valgåret 2010 totalt 1396 seminarer, dekket av omkring 900 journalister samt 11 000 seminardeltakere og et enda større antall tilhørere til partiledertalen. Dette gjør Almedalsuken til den i særklasse største og viktigste i Sverige for politiske seminarer, debatt og politiske taler vedrørende aktuelle samfunnsspørsmål.
Før Almedalsuken 2011 var det forventet at antallet seminarer ville minske ettersom det er året etter et valgår. Antallet forhåndsvarslede seminarer nådde imidlertid rekordantallet 1449. Antalet seminarer og deltakere har fortsatt å vokse og 2016 ventes 3 700 seminarer!
Hvert parti representert i Riksdagen har sin «egen» dag da man fokuserer på det partiet. Dette innebærer at Almedalsuken ble utvidet med en dag i 2011 (søndagen i uke 27), ettersom antallet riksdagspartier nå er åtte. Mange andra opinionsdannere er også i byen samtidig.
Tidligere år
Oversikt over talere i Almedalsuken tidligere år:
Hinna
Hinna er en matrikkelgård, en menighet og en bydel sør i Stavanger. Bydelen har i 2020 registrert 22,870 innbyggere. Hinna grenser til Gandsfjorden i øst, Sandnes i sør, Sola i vest og Hillevåg i nord. Grensen til Hillevåg går ved Breiflåtveien og Breidablikkveien.
Geografi
Bydelens landareal er 15,00 km². Det høyeste punktet er Jåttånuten, 139 moh., fulgt av Hinnaberget (112 moh.). Fjellknausen Husaberget markerer det høyeste punktet på Gausel, 89 meter over havet. På Godeset når Heddeberget (eller Heddå som den også kalles) 76 meter, Ulsberget lenger sør 75 meter.
Grensen til Hillevåg bydel i nordøst går langs Breidablikkveien og Breiflåtveien, mens Hinna i sør avgrenses mot Sandnes rett sør for Forus Travbane og Vassbotnen. I sørvest, mot Sola, er grensepunktet vest for Næringsveien. Grensen går videre til Nesbuvegen og følger deretter Grannesveien til Professor Olav Hanssens vei, hvor Sola møter Hillevåg bydel. I nordvest ligger friområdet Sørmarka, som er delt mellom Hinna og Hillevåg langs E 39-tunnelen. Hinna møter Hillevåg ved Dalsetkroken.
Gauselskogen er fredet under navnet Gausel naturreservat. Naturreservatet utgjør et 56 dekar stort område med edelløvskog og har et usedvanlig rikt fugleliv.
Hinnavågen og Jåttåvågen blir av og til brukt for å betegne henholdsvis nordre og søndre del av vågen på Hinna, men de to navnene blir ofte brukt synonymt.
Historie
Hinna ligger på et lavt eid mellom Gandsfjorden og Hafrsfjord, og det opphavlige navnet henspiller antageligvis til terrengformen, avledet av et  gammelt  germansk ord med betydning  kløyve eller skjære av. I perioder med høyere havnivå har avstanden mellom de to fjordene har vært enda kortere enn i dag. Navneformene Hinndenn (1563) og Hinde (1610, 1616, 1886) har også vært brukt.
Hinna er en del av et område med mange og rike arkeologiske funn, som viser spor etter mennesker og bosetninger helt tilbake til steinalderen. På Gausel er det funnet en lang rekke gravrøyser, hvorav flere kan være fra eldre jernalder, en periode med enklere gravleggingsskikker enn den senere vikingtiden. Omfattende arkeologiske undersøkelser ble gjennomført i området i 1997-2000.
Både på Jåttånuten og på Ulsberget er det funnet rester etter bygdeborger fra folkevandringstiden. En del av gravrøysene på Gausel kan også stamme fra denne perioden.
En godt bevart skålvekt av fortinnet bronse ble funnet på Jåtten i 1891, antagelig fra yngre jernalder. Vekten var beskyttet av et bronsefutteral med forgylte ornamenter i irsk stil. Sammen med skålvekten lå to små ull-lapper til å dekke skålene. Under futteralet lå også en ringnål av bronse og en lerretspose med åtte små blylodd til vekten. Kanskje har dette vært en skatt som har vært gjemt i en ufredsperiode?
På Gausel er det funnet hele 22 gravhauger, datert til merovingertid og vikingtid. Disse omfattet blant annet båtgravene på Gausel og  Gauseldronningens grav, der sistnevnte er regnet som en av de fineste kvinnegravene i Norge. Tilsammen vitner de mange funnene om at området har vært et vesentlig maktsenter i vikingtiden. Spesielt vitner mange eksempler på irsk metallkunst at Irland har vært hardt utsatt for vikingtokter  fra Rogaland.
Da skipreide-ordningen ble opprettet på 1000-tallet inngikk Hinna som en del av Jåtten skipreide.
Etter svartedauden lå mange gårder rundt Stavanger øde, deriblant også matrikkelgården Hinna.
I mot slutten av middelalderen var størsteparten av jordeiendommene rundt Stavanger tilhørende biskopen og domkapittelet i byen, deriblant også matrikkelgårdene Jåtten og Gausel. Matrikkelegården Hinna var derimot eid av private.
I 1521 var det ingen som skattet på Hinna. I 1563 bodde Orm på Hinna. Han er den første kjente bonden på Hinna. 20.4.1591 var Gude på Hinna lagrettemann. Han hadde ”GH” i seglet sitt, som betyr at farens fornavn begynte på H. 3.7.1599 var Jens på Hinna i en sak i domkapitlet. I 1602 betalte Jens og Erik på Hinna i tiende. I 1603 og 1613 skattet Jens på Hinna. I 1619 hadde Jens på Hinna en søster Joran Eivindsdatter på Re i Time. Jens het da trolig Jens Eivindson. Erik og Isak Jensson på Hinna kan ha vært hans sønner.
På 1700-tallet hadde byborgerne i Stavanger enerett på all kjøp av korn innenfor en tremilsgrense omkring byen. Mange båter handlet likevel direkte med bøndene langs Gandsfjorden og ga en bedre pris enn byborgerne. Omkring 1760 forsøkte Stavngerborgerne å stramme inn på de gamle næringsprivilegiene sine. Dette førte til at gårdene Jåtten, Sola og Goa gikk til skattenekt, med krav om at kongen fjernet de gamle handelsrettighetene. I denne saken vant bøndene fram, og fra og med 7. juni 1765 kunne bøndene omkring Stavanger handle fritt med den de ville.
I matrikkelen fra 1886 er Hinna matrikkelgård registrert med gårdsnummer 17 og bruksnummer 1-8, med bruksnavn Hinna (4 bruksnummer), Hindalsmyren (2 bruksnummer), Hindal (1 bruksnummer) og Tunet (1 bruksnummer).
Hindal gård ble i 1825 gitt i bryllupsgave fra Helmich Gabrielsen til datteren Karen Laurentse og ektemannen Ole Helliesen. Helliesen var selv en rik skipsreder, han ble Stavangers første ordfører, og han hadde råd til å videreutvikle eiendommen. Hovedhuset ble bygget i 1845. Hindal gård er karakterisert som ett av de viktigste kulturminnene i kommunen . Hindalsskogen ble plantet av sønnen Ole Helmich Helliesen, som også startet den første planteskolen i Rogaland, på Hindal i 1855.
Maleren Bernhard Hinna (1871–1951) var odelsgutt fra Hinna. Han var en tid elev hos Matisse, debuterte på Statens Kunstutstilling i 1895, og hadde siden en rekke utstillinger både i Norge og i utlandet.
Kristin Berg
Inger-Kristin Berg (født 19. desember 1968) er en canadisk tidligere skiskytter. Hun er av norsk avstamming.
Hinna
Historie
Jærbanen mellom Stavanger og Egersund kom i drift i 1878. Femten stasjoner var opprettet langs banen, og en av dem lå på Hinna.
Kristin Berg
Hun representerte Canada under Vinter-OL 1994 og 1998. Hun la opp som aktiv utøver i 1999.
Hinna
Historie
Jåtten Ungdomslag ble stiftet 10. januar 1882. Ungdomshuset Idun var ferdigstilt året etter, i 1883. Laget ga ut en egen håndskreven avis Voni.
I 1908 startet arbeidet med å tømme det 4,5 km² store Stokkavatnet på Forus, for å gi mer dyrkningsjord. Vannet var svært grunt og hadde et yrende fugleliv. Foruskanalen, som ble brukt til å lede bort vannet mot Hafrsfjord, ligger stykkevis i Hinna, like ved grensen mot Sandnes kommune.
Norges Statsbaner besluttet i mai 1938 å stille eiendommen på Vaulen til disposisjon for Stavanger Friluftsråd, som offentlig badeområde. Hele eiendommen, bortsett fra verkstedhallene, ble åpnet for publikum. Forutsetningen var at NSB ikke fikk ny bruk for området, at badeplassen ble holdt i ordentlig stand og at det ikke ble utført skade på eiendommene.
Den tyske okkupasjonsmakten startet i 1943 arbeidet med å sprenge ut en kommandosentral i Jåttånuten. Denne ble i 1945 overtatt av det norske forsvaret, som fortsatte å utvide bunkersanlegget. Det ble tatt i bruk først av Luftforsvaret, senere i 1957 også av Sjøforsvaret. Forsvarskommando Sør-Norge flyttet fra Oslo i 1987 og etablerte seg da i Jåttånuten. Etter en større utbygging anla NATO sitt Joint Headquartes North på Jåtten med offisiell åpning 1. juli 1994. Det norske forsvaret endret sin kommandostruktur etter et Stortingsvedtak i 2001, og Fellesoperativ Hovedkontor FOHK ble lagt på Jåttå. NATO endret i 2003 kommandostruktur, med følge at Jåtten fra og med 23. oktober 2003 ble omgjort til ett av NATOs Joint Warfare Center. Oppgaven til senteret er å trene deltakere fra medlemslandene i felles operasjoner.
Hinna var tidligere en del av Hetland kommune, men etter sammenslåingen mellom kommunene Stavanger, Hetland og Madla 1. januar 1965, ble Hinna en del av den nye storkommunen Stavanger.
Hinna Fotball ble stiftet i 1917 og er i dag en av de største klubbene i Stavanger.
I løpet av en tyveårsperode ble det bygget 17 betongplattformer i Jåttåvågen. Arbeidet startet i 1971 med byggingen av lagertanken til Ekofiskfeltet, et arbeid som varte i to år. Norwegian Contractors utviklet i Jåttåvågen Condeep-plattformen, og den første av en lang rekke plattformer ble ferdigstilt i 1973. På det meste var nesten 3000 arbeidere sysselsatt med glidestøping i Jåttåvågen. En ulykke skjedde 23. august 1991, da betongunderstellet til Sleipner A sank til bunns i Gandsfjorden. Det skjeve tårnet i Jåttåvågen er fremdeles et godt synlig merke etter den aktive anleggsperioden, som ble avsluttet i 1995.
Hinna kirke ble bygget i 1967.
Statoils hovedkontor ble opprettet på Forus i 1979.
Gausel naturreservat ble opprettet i bydelen 21. desember 1984.
Utbygging
Hinna Park er navnet på det nye utbyggingsområdet i Jåttåvågen, hvor det skal oppføres flere tusen boliger. Arbeidet startet i 2004/2005 og ventes sluttført nærmere 2010, og vil gi plass for opptil 10 000 nye innbyggere i bydelen, hvilket vil gjøre den til Stavangers største.
Viking stadion ligger i Jåttåvågen.
Delområder og grunnkretser
Grensene for delområdene i Stavanger følger ikke helt grensene for bydelene. Hinna er inndelt i disse to delområdene:
Det er 36 grunnkretser i bydelen.
Hinna består av tre valgkretser: Hinna, Gausel og Vaulen. (Deler av Vaulen valgkrets ligger i Hillevåg bydel).
Bydelen Hinna inneholder de to menighetene Gausel og Hinna.
Bydelsutvalg
Hinna bydelsutvalg er et politisk utvalg som skal være bindeledd mellom bydelens og byens sentrale organer. Det skal ta initiativ i saker som gjelder bydelen og har uttalerett i en rekke kommunale saker. Utvalget tildeler også midler til det frivillige organisasjonslivet i bydelen.
Utvalget består av 11 medlemmer, med varamedlemmer, valgt av bystyret. Sammensetningen for perioden 2019 – 2023 er
Leder for utvalget er Karl Waldemar Sandvig (Pensjonistpartiet), og nestleder er Anne Kristin Vik Bruns (Kristelig Folkeparti).
Network 10
Network 10 er en australsk terrestrisk fjernsynskanal eid av ViacomCBS.
Love and Duty
Love and Duty er en amerikansk stumfilm fra 1916, regissert av Arthur Hotaling og Will Louis.
Handling
Ollie er en forelsket menig, som blir drillet av sin usympatiske løytnant ved reveille. Obersten i regimentet ønsker at datteren hans skal gifte seg med løytnanten.
Men datteren hans har fått øynene opp for Hardy, som er forelsket i en annen kvinne - og en rekke komplikasjoner finner sted.
Vetle
Vetle er et norsk mannsnavn med opprinnelse i de norrøne navnene Veturliði og Vetrliðr, som kan ha flere mulige opprinnelser. De kan være:
Mannerheim
Mannerheim har flere betydninger.
Natthauker
Natthauker (Chordeilinae) er en underfamilie i nattravnfamilien, en familie med moderne fugler i ordenen Caprimulgiformes (nattravnfugler). Underfamilien består av 20 arter fordelt i 6 slekter.
Beskrivelse
Natthauker er stort sett nattaktive fugler som livnærer seg av større, flyvende insekter som fanges i flukt. Artene har som regel usedvanlig god kamuflasje i sitt habitat. Natthaukene er endemiske for Amerika.
Slekter
Slektene under er i henhold til Handbook of the Birds of the World Alive.
Richard Gunn
Richard Kenneth Gunn (født 16. februar 1871 i Charing Cross, London, død 23. juni 1961 i Lambeth, London) var en britisk bokser som deltok under OL 1908 i London.
Gunn ble olympisk mester i boksing, i vektklassen fjærvekt (57,15 kg), under OL 1908 i London. Han var da 37 år og 254 dager gammel og er den eldste som har vunnet en olympisk tittel i boksing.
Yukon (elv)
Yukon (gwich'in: yu-kun-ah, «stor elv») er en 3 700 km lang elv som renner gjennom Canada og Alaska. Elveløpet begynner i Rocky Mountains i Yucon (som fikk navn etter elven) og går videre gjennom Alaska til den munner ut i Beringhavet. Samlet nedbørsområde er på 832 700 km².
Tanana er den største sideelva til Yukon-elva, og er 915 kilometer lang. Den renner fra grensa mot Canada i øst og nordvestover via byen Fairbanks, og til byen Tanana hvor den munner ut i Yukon. Tanana er den tredje lengste elva i Alaska. Nedbørfeltet er på 118 000 km².
Nowitna vest for Tanana er i alt 455 km lang, og er vernet over 400 km av sin lengde, gjennom Nowitna National Wildlife Refuge. Vassdraget er vilt og uberørt, og viktig i rekreasjonslivet.
Porcupine er 916 km lang, den har utspring i Canada og munner ut i Yukon-elva fra nord ved byen Fort Yukon. Her renner den gjennom store myrområder. Arten Alaskakaribu (engelsk: Porcupine caribou) får sitt navn fra denne elva. Ved elva ligger også Bluefish Caves som har rester av svært tidlig bosetting fra steinalderen. Nedbørfeltet er 61 530 km².
Den nest lengste sideelva er Koyukuk, som er 805 km lang med et nedbørfelt på 155 400 km². Den oppstår nord for Yukon-elva i fjellkjeden Brooks Range, i gates of the Arctic nasjonalpark. Elva munner ut i Yukon ved tettstedet Koyukuk. Denne sideelva hadde en større flom i 1994.
Neste større sideelv er Innoko, som også er 805 km lang, med utgangspunkt i Kuskowimfjellene i vestre Alaska. Den munner ut i Yukon-elva ved Holy Cross. Elva er vernet i de øverste områdene. Lengre nede får den tilsig av en egen bielv, Iditarod, som er 523 km lang. Totalt nedbørfelt for Innoko River er 6 500 km².
Love and Hate
Love and Hate er en amerikansk stumfilm fra 1916, regissert av James Vincent.
Mandler (anatomi)
Mandlene er to store kjertler bak i halsen. -Disse inneholder store mengder hvite blodceller, og er en del av infeksjonsforsvaret. -De beskytter særlig lokalt, mot mikroorganismer som kommer inn via luftveiene (nese/munn). Dersom mandlene ikke klarer å bekjempe mikroorganismene, blir de infiserte, og vi får halsbetennelse. I tillegg til de to store mandlene, finnes også flere små og mindre synlige: blant annet i ganen og på tungeroten.
Isvin
Isvin (tysk: eiswein, engelsk: ice wine) er en dessertvin laget på vindruer frosset før høsting. Tyskland og Canada er de to største landene for produksjon av isvin.
Thora Storm videregående skole
Den fikk navnet i 2010, etter at fylkestinget nedstemte navneforslaget Thomas Angell videregående skole i mars samme år. Thomas Angell (1692-1767) var en kjent kjøpmann og legatstifter i Trondheim.
Skolen ligger i Suhms gate 6 på Kalvskinnet. Den nye skolebygningen ble bygd av Reinertsen og ble overlevert i februar 2015.
Muhammad Iqbal
Muḥammad Iqbāl (urdu: مدمحمد اقبال, hindi: मुहम्मद इक़; født 9. november 1877 i Sialkot i Punjab i Britisk India, død 21. april 1938 i Lahore), også kjent som Allama Iqbāl (علامہ اقبال; fra arabisk عالم‎; ālim; «den lærde») var en muslimsk dikter og filosof fra Sialkot i Britisk India hvis poesi på urdu og farsi regnes for å være blant den beste i nyere tid.
Bakgrunn
Iqbal var eldste sønn i en familie av kashmirisk herkomst. Det er tenkelig, men omtvistet, at hans familie var braminer før deres forfader Sahaj Ram Sapru konverterte til islam. Mohammad Iqbal fikk en dypt religiøs oppdragelse av sin far, skredderen Shaikh Nur Muhammad, som var kjent for sin åndelige hengivenhet.
Sin første utdannelse fikk han av informatorer, og senere ved Scotch Mission College i Sialkot. Tidlig viste han språkbegavelse, såvel i hensyn til fremmede språk som for egen litterær skaperkraft.
Da han var femten år hadde han tatt eksamen, og familien arrangerte et ekteskap mellom ham og Karim Bibi, datter av en ansett lege i trakten. De fikk to barn som overlevde spedbarnsalderen, men ekteskapet var ulykkelig, og endte i skilsmisse i 1916.
Studier
Iqbal studerte ved Government College University i Lahore, der han leste filosofi, engelsk litteratur og arabisk. For sin kandidatoppgave ble han belønnet med universitetets gullmedalje. Under studiene til magistereksamen havnet han under islamologen Thomas Arnolds beskyttelse, og dette ble Iqbals bro mellom de begge kulturområdene øst og vest.
I årene 1905–1907 studerte han rettsvitenskap og filosofi i Cambridge, München og Heidelberg, og tok doktorgrad ved niversitetet i München under Fritz Hommel. Hans doktorarbeid Die Entwicklung der Metaphysik in Persien behandler den iranske religionshistorie fra Zarathustra til baha'iene.
Frem til studietiden i Europa var Iqbal, som mange andre muslimske intellektuelle den gang, tiltrukket av Muhyī d-Dīn Ibn ʿArabīs all-enhetsteosofi. Møtet med Goethe skulle ha stor innflytelse på hans verker; det gjorde også tyske filosofer.
Forfatter
Iqbāl jobbet med jus etter å ha studert i Storbritannia og Tyskland, men konsentrerte seg først og fremst om å skrive vitenskapelige verker om politikk, økonomi, historie, filosofi og religion. Han er best kjent for sitt poetiske arbeid, inkludert Asrar-e-Khudi – som fikk ham adlet – Rumuz-e-Bekhudi og Bang-e-Dara, med dens stadig patriotiske sang Tarana-e-Hind. I Afghanistan og Iran, hvor han er kjent som Iqbāl-e Lāhorī (اقبال لاهوری‎; «Iqbāl fra Lāhore»), er han særlig kjent for sine verker på farsi.
Iqbāl var en av de sterke forkjemperne for den politiske og åndelige gjenopplivelsen av islamsk sivilisasjon rundt om i verden, men spesielt i India. En rekke forelesninger han holdt for å fremme disse tankene ble utgitt som Rekonstruksjonen av religiøse tanker i islam. Han var en av de de viktigste lederne for All India Muslim League, og han oppfordret til opprettelsen av en «stat i det nordvestre India for indiske muslimer» i 1930. Han oppmuntret og jobbet tett sammen med Muhammad Ali Jinnah, og han har blitt kjent som Muffakir-e-Pakistan («Pakistans tenker»), Shair-e-Mashriq («Østens poet») og Hakim-ul-Ummat («ummahens vismann»).
Sandnessundet
Sandnessundet er et sund mellom Tromsøya og Kvaløya i Tromsø kommune i Troms. Det er rundt 14 kilometer langt. Sundet krysses av Sandnessundbrua som knytter bydelen Kvaløysletta til Tromsø sentrum. I Sandnessundet ligger øyene Håkøya og Store Grindøya.
Irina Tananajko
Irina Aliaksandrauna Tananajko (russisk: Ирина Александровна Тананайко, født 5. mars 1976) er en tidligere skiskytter.
Hun representerte Belarus under Vinter-OL 1998. I 2002 endret hun nasjonalitet fra belarusisk til ukrainsk.
I verdenscupen i skiskyting er hennes eneste pallplassering en 2.-plass på stafett fra 1999.
Masayuki Minami
Masayuki Minami (født 8. juli 1941), død 7. april 2000) var japansk volleyballspiller som deltok i de olympiske leker 1964 i Tokyo, 1968 i Mexico by og 1972 i München.
Minami ble olympisk mester i volleyball under Sommer-OL 1972 i München. Han var med på det japanske laget som vant volleyballturneringen for menn foran Øst-Tyskland og Sovjetunionen. Japan beseiret Bulgaria med 3-2 i semifinalen og de vant finalen over Øst-Tyskland med 3-1.
Eda Erdem Dündar
Eda Erdem Dündar (født 22. juni 1987) er en tyrkisk volleyballspiller. Hun representerte landet sitt under Sommer-OL 2012 i London, der laget hennes røk ut i gruppespillet.
Rossjoycea
Rossjoycea er en slekt av løpebiller.
Utseende
Nokså små, brede, halvblanke, svarte løpebiller. Hodet er kort og bredt uten forstørrede kjever, fasettøynene middels store. Pronotum er rundet, bredere enn langt, dekkvingene rundede og hvelvede, mye bredere enn pronotum, med tydelige punktrader.
Utbredelse
Slekten er utbredt på New Zealand (Sørøya).
VM i slalåm-padling 1993
VM i slalåm-padling 1993 (verdensmesterskapet i slalåm-padling) ble arrangert i Mezzana i Italia i 1993.
Limagarden
Limagarden ligger i et naturområde i Gjesdal kommune ved Limavatnet. Gården, som i dag er en del av Gjesdal bygdemuseum, var i samme slekt siden 1540, inntil nylig da de tre søsknene Jenny, Tore og Lars Lima testamenterte gården til kommunen. Jærmuseet har per 2008 driftsansvaret for gården og benytter området i undervisningstilbud til skoler.
Kuppet i Iran i 1953
Kuppet i Iran i 1953 (kjent i Iran som 28 Mordad-kuppet) bestod av flere hendelser fra den 15. til den 20. august og resulterte i at den demokratisk valgte regjeringen under statsminister Mohammed Mossadegh ble styrtet. Kuppet var organisert av den amerikanske etterretningstjenesten CIA og britiske Secret Intelligence Service, og ble i respektive land navngitt TPAJAX-prosjektet. Kuppet førte til gjeninnsettelsen av Pahlavi-dynastiets sjah Mohammed Reza Pahlavi, og markerte overgangen fra et konstitusjonelt monarki til et autoritært styre som var svært avhengig av amerikansk støtte inntil den iranske revolusjon i 1979.
Kuppet må ses i sammenheng med Abadan-krisen, som oppstod da Irans regjering under Nasjonalfronten nasjonaliserte Irans olje. Tidligere hadde landets oljeressurser blitt eid av det britisk-eide Anglo-Iranian Oil Company (AIOC) Til tross for Mossadeghs folkelige støtte var ikke Storbritannia villige til å forhandle om dets mest verdifulle utenlandske eiendom, og igangsatte en verdensomfattende boikott av landets olje for å presse Iran økonomisk. Storbritannia mobiliserte også forsvaret sitt for å ta kontroll over oljeraffeneriet i Abadan, men denne planen ble skrinlagt før den ble igangsatt. I samarbeid mellom USA og Storbritannia ble det bestemt at man i stedet skulle påse et regimeskifte i Iran.
Storbritannia og USA plukket Fazlollah Zahedi til å være statsminister for militærregjeringa som skulle erstatte Mossadeghs regjering. Denne planen ble støttet og signert av sjahen, som inngikk et samarbeid med kuppmakerne. CIA bestakk også politikere, offiserer, geistlige og kriminelle til å ta del i propagandakampanjen mot Mossadegh og hans regjering. Innledningsvis lå kuppet an til å mislykkes natt til 16. august da Oberst Nematollah Nassiri ble arrestert mens han forsøkte å pågripe Mossadegh, og sjahen flyktet landet i frykt for konsekvensene av et mislykket kupp dagen etterpå. Den 19. august gikk en mobb til støtte for sjahen til Mossadeghs hjem og stormet bygningen. Under hele konflikten forekom det kamphandlinger mellom de ulike fraksjonene som kunne ligne en kort borgerkrig. Den 21. desember ble Mossadegh dømt for høyforræderi av sjahens militære domstol, og fikk tre års fengsel og påfølgende livsvarig husarrest. Mossadeghs støttespillere ble pågrepet, arrestert, torturert eller henrettet under og etter den korte konflikten, som krevde over 800 liv.
Etter kuppet styrte Pahlavi landet som en eneveldende monark de neste 26 årene til han til sist ble styrtet i en folkeoppstand i 1979.
Noter
<references group="lower-alpha" />
Frederick Grace
Frederick «Fred» Grace (født 29. februar 1884 i Middlesex død 23. juli 1964 i Ilford, Essex) var en britisk bokser som deltok under OL 1908 i London.
Grace ble olympisk mester i boksing, i vektklassen lettvekt (63,5 kg), under OL 1908 i London.
Tynnhornsau
Tynnhornsau (Ovis dalli) er en art i slekten sauer (Ovis), som videre inngår i gruppen sauer og geiter (Caprini) i kvegfamilien (Bovidae). Arten består som to distinkte underarter.
Taksonomi
Det er beskrevet er rekke lokale varianter, men kun nominatformen og stonei anerkjennes som distinkte underarter.
Biologi
Dallsau (O. d. dalli) har en kroppslengde på cirka 130–180 cm og en skulderhøyde på cirka 91–109 cm, mens vekten typisk utgjør cirka 73–114 kg. Halen utgjør cirka 7–11,5 cm og horna måler cirka 80–100 cm. Søya har en kroppslengde på cirka 130–160 cm og en skulderhøyde på cirka 78–89 cm, mens vekten typisk utgjør cirka 45–50 kg. Halen utgjør cirka 7–9 cm og horna er spinklere og betydelig kortere enn hos værene.
Underarten dallsau inkluderer den lokale varianten kenaiensis (kenaidallsau). Dallsau har i hovedsak hvit eller kremhvit to-lags pels, men fargene kan variere litt gjennom utbredelsen. Underullen er fin og tett, mens dekkhårene er lange, stive og hule. Noen sorte hår på halen er vanlig. Hvitt akterspeil og hvite ekstremiteter. Vinterpelsen blir tykkere. Værene har sorte klover, mens søyas kan være lysere. Dallsau er mest tallrik.
Steinsau (O. d. stonei) blir noe større enn nominatformen og har en kroppslengde på cirka 130–180 cm og en skulderhøyde på cirka 91–109 cm, mens vekten typisk utgjør cirka 73–122 kg. Halen utgjør cirka 7–11,5 cm og horna måler opptil 127 cm. Søya har en kroppslengde på cirka 130–160 cm og en skulderhøyde på cirka 78–89 cm, mens vekten typisk utgjør cirka 45–50 kg. Halen utgjør cirka 7–9 cm og horna er spinklere og måler cirka 15–20 cm.
Underarten steinsau inkluderer de lokale variantene fannini (fanninsteinsau), niger (svartsteinsau), liardensis (liardsteinsau) og cowani (logansteinsau). Steinsau har to-lags pels, men fargene kan varierer mye mer, fra nesten hvit til grå, brunaktig grå og nesten sort. Variasjonen kan finnes innenfor samme gruppe dyr. Hodet er alltid lysere enn resten av kroppen. Underullen er fin og tett, mens dekkhårene er lange, stive og hule.Halen er normalt sort og akterspeilet kritthvitt til kremhvitt. Buksiden er hvit. Ekstremitetene har mørk framside og hvite bakside. Vinterpelsen blir tykkere. Begge kjønn har mørke klover.
Arten er fragmentert utbredt over det meste av det vestlige Nord-Amerika, noe som omfatter deler av Alaska i USA og Yukon, Nordvestterritoriene og Britisk Columbia i Canada. Habitatet omfatter arktiske og subarktiske regioner, med klipper, fjell og alpine og subalpine enger.
Inndeling
Inndelingen følger i hovedsak Faysal Bibi (2013) og er i rekkefølge, men med enkelte endringer i henhold til nyere forskning, som Mori, Nerva & Lovari (2019).
Physodactyla
Physodactyla er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever av å spise blad på næringsplanten, som er familiene Acanthaceae og Amaranthaceae.
Utbredelse
Artene er utbredt i Afrika.
Anthony Deane
Anthony Deane (født 3. juli 1984) er en australsk skeletonkjører.
Han representerte Australia under Vinter-OL 2010 i Vancouver, hvor han ble nummer 23.
Jeg har vært sånn før
Jeg har vært sånn før er en sang skrevet av Dave Alpert og John Pisano som ble spilt inn og gitt ut på singel med Wenche Myhre i 1967. Den norske teksten er skrevet av Basse Fant.
Liste over bydeler i Drammen
Drammen kommune er inndelt i 17 bydeler/delområder: Berger, Bragernes sentrum, Danvik-Fjell, Fjellheim, Gulskogen-Sundhaugen, Konnerud, Krokstadelva, Mjøndalen, Nesbygda, Skoger, Solbergelva, Steinberg, Strømsø, Svelvik, Tangen-Åskollen, Øren-Underlia og Åssiden.
Før kommunereformen inntrådte i 2020 besto Drammen av følgende bydeler: Austad/Fjell, Bragernes, Gulskogen, Konnerud, Skoger, Strømsø/Danvik, Tangen/Åskollen og Åssiden.
Bydelene har igjen følgende bydelsområder:
Georgie Twigg
Georgie Twigg (født 21. november 1990) er en britisk landhockeyspiller. Hun representerte landet sitt under Sommer-OL 2012 i London, der hun tok bronse med det britiske landslaget.
Hun tok gull under Sommer-OL 2016.
Nyttårsaften 2016 ble Twigg utnevnt til medlem av Order of the British Empire.
Gene Ween
Aaron Freeman (født 17. mars 1970), bedre kjent som Gene Ween, er en amerikansk musiker og medlem av den eksperimentelle, alternative rock gruppa Ween. Freeman startet Ween midt på 1980-tallet, med sin barndomsvenn Dean Ween (Mickey Melchiondo)
I mai 2012 slipper Gene Ween ut sitt debut-album som solo-artist, Marvelous Clouds.
Fylkeskommune
Fylkeskommune (nordsamisk: fylkkasuohkan eller fylkkagielda; sørsamisk: fylhkentjïelte; kvensk: fylkinkomuuni) er det regionale folkestyrte forvaltningsnivået i Norge. Fylkeskommunen har forvaltnings- og tjenesteproduserende oppgaver innen et fylke. Fylkeskommunen er underlagt politisk styring, med fylkestinget som øverste organ. Fylkestinget velges direkte av fylkets innbyggere hvert fjerde år, ved kommune- og fylkestingsvalg.
Fylkesordfører leder fylkestinget og er fylkeskommunens øverste leder. Fylkeskommunene kan styres enten etter formannskapsmodellen eller etter en parlamentarisk modell. Fylkesrådmannen er fylkeskommunens administrasjonssjef der hvor formannskapsmodellen benyttes, mens fylkesrådet leder administrasjonen i fylkeskommuner med parlamentarisk styring. Det er elleve fylkeskommuner i Norge, inkludert Oslo kommune, som både er primærkommune og fylkeskommune.
Den statlige administrasjonen i fylkene er Statsforvalteren, inntil 2021 kalt Fylkesmannen, som utfører forvaltningsoppgaver på vegne av departementene. Statsforvalteren fører tilsyn med kommunenes og fylkeskommunens virksomhet innen sitt område, og er klageinstans for mange typer kommunale vedtak.
Fylkeskommunens organisasjon
Fylkestinget er det øverste organet i fylkeskommunen, og treffer vedtak på vegne av fylkeskommunen, hvis ikke noe annet følger av lov. Fylkestinget kan delegere myndighet til å treffe vedtak til andre folkevalgte organer, ordføreren eller kommunedirektøren innenfor rammene av loven.
Fylkeskommunen skal ha samme navn som fylket, men fylkestinget fatter selv vedtak om fylkesvåpen og fylkesflagg.
Innledning
Det regionale nivået, fylket, er det eldste av dagens administrative enheter i Norge. Både kommuner og nasjonalstaten, i moderne forstand, er yngre. Fylke (fra 'folk') som begrep er svært gammelt, og det går tilbake til jernalder og vikingtid, før Norge ble samlet til ett rike. Det var selvstendige enheter, med råderett over indre anliggender. I middelalderen ble landet delt inn i len, med en lensherre som øverste administrative leder. Ved innføringen av eneveldet i Danmark-Norge i 1660 ble landet delt inn i tolv amt, med geografiske grenser omtrent stort sett tilsvarende de gamle lenene. Etter hvert ble det foretatt enkelte justeringer, og grensene ble etter hvert tilsvarende dagens fylkesgrenser. En spesiell ordning var inndelingen i fire stiftamt, dette var fire hovedamt med samme grenser som bispedømmene. Amtmannen var øverste administrative leder i hvert amt, og bindeleddet mellom statsmakten og lokalsamfunnet. Fra 1919 skjedde en navneendring fra amt til fylke. Amtmannen endret navn til fylkesmann. I 1972 ble antall fylker redusert fra 20 til 19, i 2018 til 18 og i 2020 til elleve.